**PRIJEDLOG**

Na temelju članka 12. stavka 3. i članka 13. stavka 4. Zakona o zaštiti od požara („Narodne novine“, broj 92/10, 114/22), Godišnjeg provedbenog plana unaprjeđenja zaštite od požara za područje Varaždinske županije za 2024. godinu („Službeni vjesnik Varaždinske županije“, broj 101/23) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21, 14/23), **Općinsko vijeće Općine Martijanec na 21. sjednici održanoj 29. veljače 2024. godine, donosi**

**GODIŠNJI PROVEDBENI PLAN**

**unaprjeđenja zaštite od požara za područje Općine Martijanec** **za 2024. godinu**

**I.**

U cilju postizanja učinkovitije i efikasnije razine zaštite od požara na području Općine Martijanec, Općinsko vijeće Općine Martijanec donosi Godišnji provedbeni plan unapređenja zaštite od požara za područje Općine Martijanec za 2024. godinu (u daljnjem tekstu: Provedbeni plan).

**II.**

Za unapređenje mjera zaštite od požara na području Općine Martijanec potrebno je u 2024. godini provesti sljedeće organizacijske i tehničke mjere:

# ORGANIZACIJSKE MJERE

## NORMATIVNI USTROJ ZAŠTITE OD POŽARA

### Općina Martijanec dužna je usklađivati vlastitu Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10, 114/22) s novonastalim uvjetima u propisanim rokovima.

|  |  |
| --- | --- |
| Izvršitelj mjere: | Općina Martijanec |
| Sudjelovatelji: | Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin  Vatrogasna zajednica općine Martijanec |
| Rok: | Kontinuirano |

### Općinsko vijeće Općine Martijanec dužno je kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine", broj 20/18, 115/18, 98/19).

|  |  |
| --- | --- |
| Izvršitelj mjere: | Općina Martijanec |
| Rok: | 1. svibanj 2024. godine |

### U prostorno-planskoj dokumentaciji, osim obveznog sadržaja propisanog posebnim zakonom i pod zakonskim aktom, potrebno je posebno evidentirati i obraditi mjere iz područja Procjene ugroženosti od požara i tehnoloških eksplozija za Općinu Martijanec sukladno važećim propisima.

|  |  |
| --- | --- |
| Izvršitelj mjere: | Općina Martijanec |
| Sudjelovatelji: | MUP RH, Ravnateljstvo CZ  Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin |
| Rok: | Kontinuirano |

## SUSTAV ZA PROVEDBU MJERA ZAŠTITE OD POŽARA I VATROGASNE DJELATNOSTI

### Vatrogasna zajednica Općine Martijanec uključit će se u organizaciju informativno-savjetodavnih sastanaka s predstavnicima lokalne uprave i samouprave, zainteresiranim osobama za zaštitu od požara, pučanstvom, odgojno-obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavanje s opasnostima i posljedicama od izbijanja požara.

|  |  |
| --- | --- |
| Izvršitelj zadatka: | Vatrogasna zajednica Općine Martijanec  Općina Martijanec  MUP RH, Ravnateljstvo CZ |
| Rok: | kontinuirano |

### Općina Martijanec dužna je omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora.

|  |  |
| --- | --- |
| Izvršitelj zadatka: | Općina Martijanec |
| Sudjelovatelji: | MUP RH, Ravnateljstvo CZ  Inspektori zaštite od požara, eksploziva i oružja  Hrvatska vatrogasna zajednica  Inspektori vatrogastva |
| Rok: | kontinuirano |
|  |  |

# TEHNIČKE MJERE

## PROVEDBA PREVENTIVNIH AKTIVNOSTI

### Hrvatske šume d.o.o. – UŠP Koprivnica – Šumarija Ludbreg dužna je izraditi godišnji Plan operativne provedbe programa aktivnosti zaštite od požara, temeljem koje će se prići izradi prosjeka kroz posebno ugrožene šume na području Općine u suradnji sa zapovjednikom Vatrogasne zajednice Općine Martijanec. Za izradu prosjeka kroz posebno ugrožena šumska područja u vlasništvu fizičkih osoba na području Općine Martijanec, financijska sredstva treba osiguravati u Proračunu Općine Martijanec. Godišnji plan operativne provedbe programa aktivnosti zaštite od požara dostaviti sudjelovateljima zadaće.

|  |  |
| --- | --- |
| Izvršitelji zadatka: | Hrvatske šume d.o.o.  Vatrogasna zajednica Općine Martijanec  Općina Martijanec |
| Sudjelovatelj: | Ministarstvo poljoprivrede i šumarstva  MUP RH, Ravnateljstvo CZ  Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin |
| Rok: | kontinuirano |

### Komunalno redarstvo Općine Martijanec dužno je poduzeti odgovarajuće mjere za sanaciju nekontroliranih (divljih) odlagališta.

|  |  |
| --- | --- |
| Izvršitelj mjere: | Općina Martijanec |
| Rok: | 30. lipnja 2024. godine |

## ODRŽAVANJE PRIPRAVNOSTI SUSTAVA VATROGASTVA

### Obaviti opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine", broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine", broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine", broj 31/11), odnosno temeljem važeće Procjene ugroženosti od požara i tehnološke eksplozije za Općinu Martijanec te Plana zaštite od požara za Općinu Martijanec.

Opremanje će nadzirati Zapovjedništvo Vatrogasne zajednice općine Martijanec putem stručnih nadzora.

|  |  |
| --- | --- |
| Izvršitelj zadatka: | Općina Martijanec |
| Sudjelovatelji: | Vatrogasna zajednica općine Martijanec  DVD Martijanec, DVD Čičkovina, DVD Hrastovljan, DVD Madaraševec, DVD Slanje, DVD Sudovčina, DVD Vrbanovec |
| Rok: | kontinuirano |

### Za potrebe uspješnog djelovanja vatrogasnih postrojbi potrebno je osigurati odgovarajući prostor za smještaj opreme i tehnike, prostor za boravak vatrogasca, prostor za spremanje odjeće, obuće, opreme, vozila i tehnike te prostor za osposobljavanje vatrogasca i druge potrebne prostore.

|  |  |
| --- | --- |
| Izvršitelj zadatka: | Općina Martijanec |
| Sudjelovatelji: | Vatrogasna zajednica Općine Martijanec  DVD Martijanec, DVD Čičkovina, DVD Hrastovljan, DVD Madaraševec, DVD Slanje, DVD Sudovčina, DVD Vrbanovec |
| Rok: | kontinuirano |

### Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije za Općinu Martijanec te Plana zaštite od požara za Općinu Martijanec, potrebno je osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.

|  |  |
| --- | --- |
| Izvršitelj zadatka: | Općina Martijanec |
| Sudjelovatelji: | Vatrogasna zajednica Varaždinske županije  Vatrogasna zajednica Općine Martijanec |
| Rok: | kontinuirano |

### Temeljem važeće Procjene ugroženosti od požara i tehnološke eksplozije za Općinu Martijanec te Plana zaštite od požara za Općinu Martijanec potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija na području Općine Martijanec. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti županijskom vatrogasnom zapovjedniku i VOC-u Javne vatrogasne postrojbe Grada Varaždina.

|  |  |
| --- | --- |
| Izvršitelj zadatka: | Općina Martijanec |
| Sudjelovatelji: | Vatrogasna zajednica Varaždinske županije  Vatrogasna zajednica Općine Martijanec  JVP Grada Varaždina |
| Rok: | 30. travnja 2024. godine |

### Zahtijevati od distributera vode redovito provođenje ažuriranja podataka o javnoj hidrantskoj mreži (položaj hidranata, ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjoj vatrogasnoj postrojbi DVD-a Martijanec i VOC-u Javne vatrogasne postrojbe Grada Varaždina.

|  |  |
| --- | --- |
| Izvršitelj zadatka: | Općina Martijanec |
| Sudjelovatelji: | Vatrogasna zajednica Općine Martijanec  DVD Martijanec, DVD Čičkovina, DVD Hrastovljan, DVD Madaraševec, DVD Slanje, DVD Sudovčina, DVD Vrbanovec |
| Rok: | kontinuirano |

### Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

|  |  |
| --- | --- |
| Izvršitelj mjere: | Općina Martijanec |
| Rok: | kontinuirano |

# ZAVRŠNE ODREDBE

**III.**

Provedbeni plan bit će dostavljen svim izvršiteljima i sudjelovateljima, nakon što ga donese Općinsko vijeće Općine Martijanec.

|  |  |
| --- | --- |
| Izvršitelj zadatka: | Općina Martijanec |

**IV.**

Sredstva za provedbu obveza koje proizlaze iz Provedbenog plana osigurat će se u Proračunu Općine Martijanec.

|  |  |
| --- | --- |
| Izvršitelj zadatka: | Općina Martijanec |
| Rok: | 31. prosinac 2024. godine |

**V.**

Općinsko vijeće Općine Martijanec jednom godišnje razmatra Izvješće o stanju zaštite od požara i stanju provedbe Godišnjeg provedbenog plana unapređenja zaštite od požara na području Općine Martijanec.

**VI.**

Ovaj Provedbeni plan stupa na snagu osmog dana od dana objave u „Službenom vjesniku Općine Martijanec“.

KLASA: 240-05/24-01/2  
URBROJ: 2186-19-01-24-1

Martijanec, 29. veljače 2024. godine

**PREDSJEDNIK OPĆINSKOG VIJEĆA**

Stjepan Golubić, ing.